Zoznam hasičských termínov

Zoznam hasičských termínov obsahuje výklad odborných výrazov používaných na úseku požiarnej ochrany, civilnej ochrany a ďalšie pojmy týkajúce sa hasičstva.
Poznámka: Definície obsiahnutých termínov sa primárne riadia podľa slovenských verzií noriem ISO a podľa legislatívnej úpravy Slovenskej republiky. Z tohto dôvodu sa definície v iných štátoch môžu odlišovať. Pre bližšie informácie pozri konkrétny článok (pokiaľ na Wikipédii existuje).

 0 – 9 
 112: zjednotené celoeurópske tiesňové telefónne číslo slúžiace na privolanie zložiek integrovaného záchranného systému, používané v Európe a niektorých ostatných krajinách, resp. napr. v Kanade po vytočení tohto čísla je hovor presmerovaný na 911
 911: tiesňové telefónne číslo používané v Spojených štátoch, Kanade a niektorých ostrovných štátoch Karibiku (na Slovensku po vytočení tohto čísla je hovor presmerovaný na 112)

 A 
 analýza nebezpečenstva vzniku požiaru: analýza, ktorú spracúva právnická osoba alebo fyzická osoba-podnikateľ na základe rozhodnutia krajského riaditeľstva Hasičského a záchranného zboru a ktorej výsledkom je po a) posúdenie nebezpečenstva vzniku požiarov v objektoch alebo v priestoroch právnickej osoby a fyzickej osoby-podnikateľa, podmienok vykonania účinného zásahu a evakuácie osôb a majetku, vybavenia požiarneho úseku, objektu alebo priestoru požiarnotechnickými zariadeniami, výdatnosti zdrojov vody na hasenie požiaru a ochladzovanie a po b) určenie najväčšej plochy predpokladaného požiaru výpočtom, prevereného času dojazdu prvých posilových hasičských jednotiek, potrebného množstva a druhu hasiacej látky na zdolávanie požiaru a na ochladzovanie, minimálneho početného stavu hasičskej jednotky potrebného na účinné zdolanie predpokladaného požiaru, ako aj požiadavky na jej materiálno-technické vybavenie, a najkratšieho času na vykonanie účinného zásahu pri predpokladanom požiari§ 1 a Vyhlášky Ministerstva vnútra Slovenskej republiky č. 611/2006 Z. z. o hasičských jednotkách
 automobilová striekačka: 1. v širšom zmysle skupina hasičských automobilov vybavených čerpadlom, spravidla aj s nádržou na vodu a vecnými prostriedkami na zdolávanie požiarov (patrí do nej dopravný automobil, automobilová striekačka a cisternová automobilová striekačka);Príloha č. 3 (vlastnosti hasičského automobilu) k vyhláške Ministerstva vnútra Slovenskej republiky č. 162/2006 Z. z. o vlastnostiach, konkrétnych podmienkach prevádzkovania a o zabezpečení pravidelnej kontroly hasičskej techniky a vecných prostriedkov na ochranu pred požiarmi 2. v užšom zmysle (AS) hasičský automobil vybavený požiarnym čerpadlom a určený na dopravu hasičského družstva a hasičskej technickej výzbroje na miesto požiaruSTN 38 9000/Z1 : 2001., Požiarna ochrana. Prostriedky. Názvoslovie.

 B 
 backdraft: explózia horľavých a výbušných plynov vzniknutých horením nazhromaždených v uzatvorenom priestore s nedostatkom kyslíka, spôsobená náhlym vniknutím vzduchu s bežnou koncentráciou kyslíka (21 %), napr. otvorením dverí alebo okna do danej miestnosti 

 C 
 cisternová automobilová striekačka (CAS): hasičský automobil vybavený čerpadlom a zvyčajne vodnou cisternou, hadicami, prúdnicami a ďalšími pomocnými zariadeniami potrebnými na hasenie požiaruSTN ISO 8421-8 (92 0002) : 2001, Požiarna ochrana. Slovník. Časť 8: Termíny pre hasenie požiarov, záchranné služby a zaobchádzanie s nebezpečnými materiálmi.

 Č 
 čata: v požiarnej ochrane organizačná zložka hasičských jednotiek na Slovensku a v Česku, ktorú tvoria dve alebo tri družstvá jednej zmeny§ 5 ods. 2 Vyhlášky Ministerstva vnútra SR č. 611/2006 Z. z. o hasičských jednotkách

 D 
 dalmatínsky pes: najmä v Spojených štátoch a Kanade častý maskot hasičov, z dôvodu, že bol v minulosti využívaný na stráženie a sprevádzanie hasičských konských povozov (dostupné prostredníctvom Internet Archive Wayback Machine)
 detektor horľavého plynu: prístroj na detegovanie koncentrácie zmesi horľavého plynu so vzduchom v priestore, aby sa zistila možnosť vzniku explózie
 dispečerské pracovisko: pracovisko zásahového strediska poskytovateľa záchrannej zdravotnej služby alebo ostatnej záchrannej zložky, ktoré na základe výzvy na vykonanie zásahu z koordinačného strediska integrovaného záchranného systému alebo operačného strediska tiesňového volania zabezpečuje výkon svojich podriadených súčastí§ 2 ods. 2 písm. e) zákona č. 129/2002 Z. z. o integrovanom záchrannom systéme v znení zákona č. 547/2010 Z. z.
 detektor radiácie: prenosné zariadenie používané na detekciu a meranie prítomnosti alfa, beta, gama a neutrónového ionizačného žiarenia
 dozimeter: osobný prístroj na meranie množstva (dávky) ionizačného žiarenia absorbovaného osobou za určitý čas

 E 
 epidémia: relatívne vysoký výskyt určitého infekčného ochorenia alebo pôvodcu nákazy v danej geografickej oblastipokyn prezidenta Hasičského a záchranného zboru č. 48/2003 o vykonávaní dezinfekcie a sterilizácie pri kontakte s biologickým materiálom
 evakuácia: odsun ohrozených osôb, zvierat, prípadne vecí z určitého územia§ 3 ods. 10 zákona č. 42/1994 Z. z. o civilnej ochrane obyvateľstva v znení zákona č. 345/2012 Z. z.
 explózia: prudká oxidácia alebo rozkladná reakcia vyvolávajúca zvýšenie teploty, tlaku alebo oboch súčasneSTN ISO 8421-1 : 1999, Požiarna ochrana. Slovník. Časť 1: Všeobecné požiarne termíny a javy.
 explozimer → pozri detektor horľavého plynu

 F 
 Florián z Lorchu: rímsky legionár, mučeník a katolícky svätec uznávaný ako patrón hasičov

 G 
 germicíd: chemická látka alebo jej roztok s antimikrobionálnym účinkom, ktorý spôsobí inaktiváciu alebo usmrtenie mikroorganizmu

 H 
 hasič: 1. aktívny príslušník hasičskej jednotky; 2. najnižšia hodnosť hasičov vo viacerých hasičských jednotkách (s výnimkou čakateľov a hasičov vo výcviku), napr. Firefighter (FF) v Los Angeles Fire Department alebo New York City Fire Department, na Slovensku u Dobrovoľnej požiarnej ochrany Slovenskej republiky (bývalá hodnosť požiarnik);čl. I ods. 5 písm a) Štatútu o povyšovaní členov a funkcionárov DPO SR z 1. januára 2008 3. základná funkcia člena hasičskej jednotky na Slovensku;§ 5 ods. 4 písm a) Vyhlášky Ministerstva vnútra Slovenskej republiky č. 611/2006 Z. z. o hasičských jednotkách]
 „denný hasič“ → pozri „suchý hasič“
 hasič na čiastočný úväzok: osoba, ktorej hlavným zameraním je iná činnosť ako služba v hasičskej jednotke, ale je zamestnaná ako hasič na čiastočný úväzok
 hasič na plný úväzok: osoba, ktorej hlavným zameraním je služba v hasičskej jednotke
 „mokrý hasič“: v hasičskom slangu výjazdový hasič
 starší hasič (druhá najnižšia) funkcia člena hasičskej jednotky na Slovensku§ 5 ods. 4 písm b) Vyhlášky Ministerstva vnútra Slovenskej republiky č. 611/2006 Z. z. o hasičských jednotkách
 „suchý hasič“: v hasičskom slangu hasič, ktorý pôsobí v rámci dennej zmeny (napr. na oddelení požiarnej prevencie) a teda nezasahuje pri výjazdoch
 hasičská hadica → pozri požiarna hadica
 hasičská jednotka: organizácia s vycvičeným personálom, vozidlami a zariadením na zdolávanie požiarov a iných núdzových stavov
 hasičská prilba: výstroj na ochranu hlavy používaný hasičmi
 hasičská sekera: malá sekera, ktorú hasiči nosia na svojich opaskoch
 hasičská stanica (HS): budova určená na stálu službu hasičskej jednotky, umiestnenie hasičskej techniky a výstroja, príp. aj na ďalšie činnosti súvisiace so zabezpečením činnosti hasičskej jednotky (výcvik, školenia, údržba atď.)§ 2 ods. 1 písm. d) zákona č. 314/2001 Z. z. o ochrane pred požiarmi v znení zákona č. 37/2014 Z. z.STN 73 5710 (73 5710) : 1990, Požiarne stanice, požiarne zbrojnice a požiarne bunky. Do novembra 2006 norma platná aj v Česku ako ČSN 73 5710 (73 5710): 1990, Požární stanice, požární zbrojnice a požární buňky
 hlavná hasičská stanica: hasičská stanica vybavená základnou, pomocnou a špeciálnou hasičskou technikou; riadi činnosť vedľajších hasičských staníc a poskytuje im služby
 vedľajšia hasičská stanica: hasičská stanica podriadená hlavnej hasičskej stanici; je vybavená základnou, pomocnou, príp. i špeciálnou hasičskou technikou v stanovenom rozsahu; slúži spravidla jednotlivým zónam sídelných útvarov
 hasičská záchranná služba: odborná služba, ktorá vykonáva záchranu a poskytuje pomoc vtedy, ak je ohrozený život, zdravie osôb alebo životné prostredie a na záchranu je potrebná osobitná odborná pripravenosť a vybavenie
 hasičská zásahová hadica → pozri požiarna hadica
 hasičská zbrojnica: budova určená na umiestnenie a údržbu hasičskej techniky a výstroja, ale (na rozdiel od hasičskej stanice) bez stáleho obsadenia personálom
 hasičské družstvo: základná organizačná zložka hasičských jednotiek na Slovensku (veliteľ a ďalší 3 – 8 hasiči)§ 5 ods. 1 Vyhlášky Ministerstva vnútra SR č. 611/2006 Z. z. o hasičských jednotkách a v Česku (veliteľ a ďalší 5 hasiči)§ 4 ods. 2 Vyhlášky Ministerstva vnitra č. 247/2001 Sb. o organizaci a činnosti jednotek požární ochrany
 (hasičské) družstvo o zmenšenom početnom stave: v Česku zmenšené hasičské družstvo, ktoré pozostáva z veliteľa a ďalších 3 hasičov
 Hasičský a záchranný zbor (HaZZ): najväčšia profesionálna hasičská jednotka na Slovensku (v novembri 2011 cca 3200 hasičov), rozpočtová organizácia Ministerstva vnútra Slovenskej republiky zriadená na základe zákona č. 315/2001 Z. z. o Hasičskom a záchrannom zbore k 1. aprílu 2002
 hasičský automobil: automobil používaný alebo vybavený na účely hasenia alebo záchranných činností
 hasičský šport: športová disciplína a súčasť špeciálnej fyzickej prípravy hasičov, ktorá slúži na získanie trvalých návykov a zručností potrebných pri praktickej činnosti pri zásahoch. Pozostáva z disciplín beh na  cez prekážky, výstup do 4. podlažia cvičnej veže (súťažia len profesionálni hasiči), štafetový beh na 4 ×  a požiarny útok.
 hasivo: hasiaca látka, ktorá sa používa buď ako náplň hasiacich prístrojov, alebo ako hasiace médium pre hasičské automobily, hasiace zariadenia a pod.
 havária: mimoriadna udalosť, ktorá spôsobí odchýlku od ustáleného prevádzkového stavu, v dôsledku čoho dôjde k úniku nebezpečných látok alebo k pôsobeniu iných ničivých faktorov, ktoré majú vplyv na život, zdravie alebo na majetok§ 3 ods. 2 písm b) zákona č. 42/1994 Z. z. o civilnej ochrane obyvateľstva v znení zákona č. 345/2012 Z. z.
 hydrant → pozri požiarny hydrant
 hydrantová hadica: požiarna hadica primárne určená na vybavenie hydrantových skríň

 CH 
 chemický výbuch: rýchle prebiehajúci proces horenia zmesi horľavej látky s kyslíkom obsiahnutým vo vzduchu alebo s iným oxidovadlom (napríklad chlór) so súčasným vznikom splodín horenia a tepelného rozkladu s prudkým nárastom tlaku. Chemickým výbuchom môže byť aj explozívny rozklad látky. K podmienkam chemického výbuchu patria: prítomnosť horľavej látky, oxidačný prostriedok a iniciačný zdroj, pričom horľavá plynná látka musí byť zmiešaná s oxidovadlom v určitom množstve medzi dolnou a hornou hranicou výbušnosti.pokyn prezidenta Hasičského a záchranného zboru č. 40/2003 v znení pokynu prezidenta Hasičského a záchranného zboru č. 20/2005

 I 
 index šírenia plameňa (iS): relatívna hodnota, ktorou je vyjadrená schopnosť materiálu sa vznietiť a šíriť po svojom povrchu plameň. Vyjadruje sa podielom dĺžkovej jednotky a času (mm/min), za ktorý plameň dosiahne určený bodSTN 73 0863 : 1991, Požiarnotechnické vlastnosti hmôt. Stanovenie šírenia plameňa po povrchu stavebných hmôt.

 J 
 jadrová bezpečnosť: technický stav a spôsobilosť jadrového zariadenia alebo prepravného zariadenia ako aj schopnosť ich obsluhy zabrániť nedovolenému úniku rádioaktívnych látok alebo ionizujúceho žiarenia do pracovného prostredia alebo do životného prostredia a schopnosť predchádzať udalostiam a zmierňovať následky udalostí v jadrových zariadeniach alebo pri preprave rádioaktívnych materiálov§ 2 písm. e) zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení zákona č. 143/2013 Z. z.

 K 
 katastrofa: mimoriadna udalosť, pri ktorej dôjde k narastaniu ničivých faktorov a ich následnej kumulácii v dôsledku živelnej pohromy a havárie§ 3 ods. 2 písm c) zákona č. 42/1994 Z. z. o civilnej ochrane obyvateľstva

 L 
 lano: povraz rozličnej dĺžky, ktorý používajú hasiči
 lano typu A: nízkoprieťažné lano s jadrom a opletom určené na bežné použitie pri prístupe s použitím lana zahrňujúce všetky druhy zaistenia pracovnej polohy pri záchrane a v speleológiiSTN EN 1891 (83 2627) : 2001, Osobné ochranné prostriedky proti pádu z výšky. Nízkoprieťažné laná s jadrom a opletom.
 lano typu B: nízkoprieťažné lano s jadrom a opletom menej výkonného vyhotovenia ako laná typu A vyžadujúce väčšiu starostlivosť počas použitia

 M 
 miesto zásahu: priestor, v ktorom záchranné zložky integrovaného záchranného systému poskytujú pomoc v tiesni§ 2 ods. 2 písm. d) zákona č. 129/2002 Z. z. o integrovanom záchrannom systéme

 N 
 nosidlá → pozri záchranné nosidlá

 O 
 ohnisko požiaru: poloha hlavného (zdrojového) priestoru horenia pri požiari, iniciačné miesto požiaru.
 ohnisko samovznietenia: (bez ohľadu na druh tuhého paliva) 1. miesto, v ktorom teplota dosiahne 65 ºC; 2. miesto kde sa teplota zvyšuje počas 24 hodín o viac ako 3 °C; 3. miesto kde sú zrejmé vonkajšie príznaky samovznietenia, napríklad zápach po produktoch tepelného rozkladu, tlenie, nálety na povrchu hromady alebo iskrenie§ 17 ods. 6 Vyhlášky Ministerstva vnútra SR č. 258/2007 Z. z. o požiadavkách na protipožiarnu bezpečnosť pri skladovaní, ukladaní a pri manipulácii s tuhými horľavými látkami

 P 
 požiar: nežiaduce a nekontrolovateľné horenie, pri ktorom dochádza k škodám na majetku, životnom prostredí, k usmrteniu alebo zraneniu ľudí alebo zvierat
 požiarna hadica: ohybné potrubie na prepravu hasiva opatrené hadicovými spojkami
 požiarna ochrana: súbor metód, činností, materiálno-technického a personálneho zabezpečenia, ktorých cieľom je zaistiť podmienky na ochranu života a zdravia fyzických osôb, zvierat, majetku a životného prostredia pred požiarmi (a ostatnými mimoriadnymi udalosťami), ako aj vymedziť pôsobnosť orgánov verejnej správy a hasičských jednotiek na tomto úseku
 požiarna tlmica: náradie na hasenie požiaru, ktoré patrí medzi jednoduché (ručné) hasiace prostriedky
 požiarny hydrant: ventil na hlavnom vodovodnom potrubí, ktorý umožňuje pripojenie požiarnych zariadení na umožnenie nepretržitého zásobovania vodou
 protipožiarna ochrana → pozri požiarna ochrana

 Q 

 R 

 S 

 T 
 tlmica → pozri požiarna tlmica

 U 

 V 

 Z 
 záchranné nosidlá: skladacie nosidlá na prepravu ranených a chorých osôb

 Ž 
 živelná pohroma: mimoriadna udalosť, pri ktorej dôjde k nežiaducemu uvoľneniu kumulovaných energií alebo hmôt v dôsledku nepriaznivého pôsobenia prírodných síl, pri ktorej môžu pôsobiť nebezpečné látky alebo pôsobia ničivé faktory, ktoré majú negatívny vplyv na život, zdravie alebo na majetok§ 3 ods. 2 písm a) zákona č. 42/1994 Z. z. o civilnej ochrane obyvateľstva

 Referencie 

 Externé odkazy 
 , MS Excel
 Požiarna ochrana  v Slovenskej terminologickej databáze

Kategória:Požiarna ochrana